Wara li qrajt is-sunett 'BJUDA' ta' DUN KARM b'dewa kbira. Rajtek fl-għaxija x'ħin ix-xemx ħanina Kienet nieżla tistrieħ f'baħar kahlan, Torbot il-gżira kollha b'ħajta fina U tiżbogħ trufijiet is-sħab bajdan. Rajtek riesqa mill-b'għod fil-għodu kmieni, Ħabbara ta' jum ġdid fil-ħajja tagħna, Tofroq is-sema ftit kemmxejn sewdieni U tedha b'lewnek kullimkien tistagħna, U ġmielek rajt fuq il-wardiet maltija imbewsa b'qtar ta' nida l-iżjed bnin, Mifruxa fl-art qishom gliegel ta' dmija Li xerrdu għal din l-art nies qalbenin. 'Mma l-iktar li xraqt int f'lampier sabiħ, Tixgħel quddiem Ġest u qima ttiH.